Comeniuse projekt "Migratsioon minevikus, olevikus ja tulevikus - probleemid ja võimalused" /"Migration in the past, the present and the future - problems and opportunities" 

Projekti 6 partnerit
•	Europaschule IGS Mühlenberg (Saksamaa, Hannoveri linn, koordinaatorkool. Vt www.igs-muehlenberg.de)
•	Lycée général et technologique René Cassin (Prantsusmaa, Pariisi eeslinn Gonesse.  Vt http://www.lyc-cassin-gonesse.ac-versailles.fr )
•	I.T.I. A. Monaco (Itaalia, Cosenza linn, Kalaabria. Vt www.itimonaco.it ) 
•	Ahmet Cevdet Pasa Sosyal Bilimler Lisesi (Türgi, Aksaray linn, Anatoolia. Vt http://www.aksaraysbl.k12.tr)
•	Zespoł Szkol Samochodowych (Poola, Gdansk. Vt http://www.zss.gda.pl) 
•	Tartu Jaan Poska Gümnaasium. 

Projekti sisu ja eesmärgid
•	Kaheaastase õppeprojekti üldiseks eesmärgiks on uurida migratsiooni (sisse- ja väljarännet) Prantsusmaal, Saksamaal, Poolas, Itaalias, Türgis ja Eestis. Partnereid huvitab, millist rolli mängis ränne antud riikide ajaloos ja millised on selle põhjused, tähendus ja mõju tänapäeval ning võrrelda antud riikides toimuvaid protsesse. Projekti raames käib 6 kooli vahel rahvusvaheline koostöö, mis avardab kõigi osaliste keeleoskust, silmaringi ja maailmatunnetust ning arendab loovust. Projektipartnerite töökeel on inglise keel. 2012/13 õppeaastal keskenduvad projektipartnerid rändele ajaloos, 2013/14 õppeaastal kaasaegsetele migratsiooniprotsessidele.        
•	Projekti rahastab sihtasutus Archimedes elukestva õppe programmi raames.   
•	Jaan Poska Gümnaasiumi õpilased tegelevad Eestit puudutava rände uurimisega. ja tulemuste tutvustamisega projektipartneritele. Näiteks, kuidas mõjutas Eesti saatust baltisakslaste sisseränne Saksamaa eri piirkondadest keskajal, venelaste, ukrainlaste jt NSVL rahvaste sisseränne Nõukogude ajal ning eestlaste II maailmasõja aegne väljaränne. Tänase Eesti kõige ulatuslikumaks rahvastikurändeks on Eesti elanike väljaränne Euroopa ja maailma riikidesse. 
•	Õpilasi juhendavad esmajoones õp Sirje Allik, Reet Kandimaa, Vaike Rootsmaa, soovi korral ka teised õpetajad.
•	Erinevate sisse- ja väljarände aspektide uurimisega saab 2 õppeaasta vältel tegelda umbes 30 õpilast, kes võivad oma töö vormistada ja kaitsta koolisisese uurimistööna või teha praktilise töö (videofilm, kunstiprojekt, e-raamat vm).    
•	Parimad projektis osalevad õpilased saavad võimaluse tutvustada oma rändealast uuringut partneritele ja osaleda partnerite kokkusaamistel, mis toimuvad Tartus, Prantsusmaal ja Türgis ning esitleda oma tööd. Otsime õpilasi kõikidest klassidest, kes oleksid valmis majutama Tartu kohtumisele tulevaid õpilasi. 

Projekti esialgne ajakava.  
•	2012, sügis. Projektimeeskonna kokkupanek 10. ja 11. klassi õpilaste baasil. Teemade (migratsioon ajaloos, migratsioon kaasajal) ja juhendajate valik.
•	14. – 19. okt 2012 projekti koordinaatorite kokkusaamine Hannoveris ja projekti detailne kavandamine. Ettevalmistus projekti veebilehe käivitamiseks. 
•	2012.a lõpp – 2013.a algus. Kõik partnerid tegelevad rände ajaloo uurimise ja mõtestamisega (raamatukogud, arhiivid, Internet, intervjuud, küsitlused vm). Suhtlemine partneritega, kasutades elektroonilisi vahendeid: videokonverentsid, E-twinning vm
•	2013, kevad. Uurimise/praktilise töö lõpetamine ning esitluste/kaitsmise ettevalmistamine.
•	2013 mai. Partnerite kokkusaamine JPGs. Kõigi projektipartnerite rände ajalugu käsitlevad esitlused. JPG esitluse formaat lepitakse kokku projektis osalevate õpilaste-õpetajate koostööna. JPGd, Tartut ja Tallinna tutvustav kultuuriprogramm. 
•	2013. sügis. II aasta projektimeeskonna töö käivitamine. Uurimisteemade täpsustamine. Ettevalmistused projektipartnerite Pariisi kohtumiseks. Sõita saab 5-6 õpilast ja 2 juhendajat. 
•	2013, okt. Projektipartnerite kohtumine Pariisis. JPG õpilased tutvustavad partneritele viimase paarikümne aasta vältel Eestist väljarännanute lugusid ning analüüsivad väljarände poliitilist, sotsiaalset ja kultuurilist tausta. Kultuuriprogramm Pariisis.
•	2013.a lõpp - 2014.a algus Projektipartnerite poolt kogutud materjali põhjal rändeteemalise e-raamatu v e-ajakirja koostamine. Õpilased jätkavad tööd kaasaegse rände uurimisel, püüdes prognoosida ka selle edasisi arenguid. 
•	2014. kevad. Rändeteemaliste uurimuste lõpetamine. Ettevalmistus partnerite kohtumiseks Türgis. 
•	2014, mai. Projektipartnerite kohtumine Türgis, Aksarays. JPGst saab osaleda 5-6 õpilast ja 2 juhendajat. Partnerid esitavad oma prognoosi/visiooni migratsiooni tulevikust. Kokkuvõtete tegemine projektist. Kultuuriprogramm 
•	2014, juuni. Aruandlusdokumentatsioon.  
Täpsemalt küsi: reet.kandimaa@gmail.com, tel 52 30 109